Wetmorella nigropinnata

Wetmorella nigropinnata on pienikokoinen, vilkas huulikala indopasifisen merialueen koralliriutoilta.

Koko ja ulkonäkö 
Wetmorella nigropinnata kasvaa noin 6 cm pitkäksi. Sillä on pitkulainen vartalonmuoto ja terävä kuono. Vartalon pohjaväri on tiilenpunainen. Evissä on selkäpuolella yksi, vatsapuolella kaksi suurta mustavalkoista silmäkuviota. Vartalon etu- ja takaosassa on keltaiset pystyraidat. Nuorilla yksilöillä on niiden välissä kaksi himmeämpää valkoista raitaa.

Alkuperä 
Wetmorella nigropinnata elää luonnossa indopasifisella merialueella. Sen levinneisyysalue ulottuu Punaiseltamereltä ja Madagaskarista Australian Ison valliriutan eteläosiin ja Uuteen-Kaledoniaan ja edelleen Japanin Ryūkyūsaarille ja keskisen Tyynenmeren Pitcairn- ja Marquesassaarille. Se elää laguuneissa ja riuttojen ulkoreunoilla, ja piilottelee usein luolissa ja riutan koloissa.

Käyttäytyminen 
Wetmorella nigropinnata on aktiivinen, mutta silti melko rauhallinen kala. Se sopii myös riutta-akvaarioon. Akvaariossa voi pitää yhtä urosta ja useampaa naarasta, jos ne laitetaan altaaseen yhtä aikaa.

Vesiolot ja ravinto 
Wetmorella nigropinnata syö liha- ja leväpitoista ruokaa kuten massiäyriäisiä ja kidusjalkaisia (Artemia). Sopiva lämpötila on 24-26 °C.

Lähteet

Aiheesta muualla 
ITIS: Wetmorella nigropinnata 

Meriakvaariokalat
Huulikalat